Kamu bisa jelasin ke aku soal 22 Maret dalam bahasa sunda?

22 Maret nyaéta poé ka-81 dina sataun (ka-82 dina taun kabisat) dina kalénder Gregorian, sésana 284 poé.

1622 – Pangbantéyan Jamestown: Indian Algonquian nelasan 347 pangeusi urang Inggris di sabudeureun Jamestown, wanci perang Inggris-Powhatan.

1713 – Perang Tuscarora lekasan ku runtuhna Bénténg Neoheroka, muka lawang di Carolina Kalér pikeun kolonisasi Éropa.

1739 – Nader Shah nempatan Délhi.

1784 – Bari dibarengan ku hiji kariaan tohaga, Zamrud Budha dipindahkeun ka tempatna kiwari di Wat Phra Kaew, Thailand.

1829 – Dina Protokol London, tilu kakuatan palindung (Inggris, Perancis jeung Rusia) nanjeurkeun wates-wates Yunani.

1849 – Austria nalukeun urang Piedmont (Karajaan Sardinia) dina Patempuran Novara.

1888 – Liga Ménbal Inggris diadegkeun.

1916 – Yuan Shikai ngaleupaskeun mahkota kaésar Cina, Républik Cina diadegkeun deui.

1920 – Soldadu Azebaijan jeung Turki, dirojong ku kelompok Kurdi, nyerang pangeusi Arménia di Shushi (Nagorno Karabakh).

1939 – Jérman ngarebut Memel ti Lithuania.

1942 – Perang Dunia II: Di Laut Méditerania, Angkatan Laut Inggris patelak jeung Angkatan Laut Italia dina Patempuran Sirte Kadua.

1943 – Perang Dunia II: Désa Khatyn (di wilayah kiwari Républik Belarusia) dibeuleum ku Batalion 118 Schutzmannschaft.

1945 – Liga Arab diadegkeun nalika piagemna diadopsi di Kairo, Mesir.

1958 – Raja Saud nunjuk Faisal minangka perdana menteri Arab Saudi.

1960 – Arthur Leonard Schawlow jeung Charles Hard Townes narampa patén pikeun laser.

1993 – Pausahaan Intél ngapallkeun chip Péntium nu kahiji (80586), 60 MHZ, 100+ MIPS sarta 64 bit.

1997 – Tara Lipinski, umur 14 taun salapan bulan, jadi awéwé pangorana nu jadi Juara Dunia Saluncur És.

2004 – Ahmad Yassin, pamingpin ogé salah saurang nu ngadegkeun Hamas, dua badégana tur salapan urang sipil di sabudeureunna palastra di Jalur Gaza nalika katarajang ku misil Hellfire Israél.

2006 – Tilu urang sandera anggota Tim Perdaméyan Karisten (singk. Inggris CPT) dibébaskeun ku pasukan Inggris di Baghdad sabada 118 poé ditawan.

2014 – Guinea ngabéwarakeun wabah Ébola nu geus nelasan 59 jalma.

2014 – AS jeung Masarakat Éropa nibankeun sanksi ka Rusia.

2013 – Saheunteuna 37 jalma palastra sarta 200 lianna tatu sabada seuneu ngaduruk kémp pangungsian urang Burma di deukeut Ban Mae, Thailand.

2016 – Tilu pangebom maéhan manéh nelasan 32 jalma sarta nyideraan 316 lianna dina pangeboman Brussels di bandara jeung di statsion métro Maelbeek.

2017 – Serangan téroris ku cara nubrukan jelema maké mobil di London deukeut Gedong Parlemén ngakibatkeun opat jalma palastra sarta saheunteuna 20 urang cidera.

2019 – Robert S. Mueller III nepikeun laporanna ngeunaan pangaruh pamaréntah Rusia dina kapilihna Donald Trump dina pamlu AS taun 2016.